open-index/open-wikipedia-markdown huggingface dataset:
Daudzplakņu kakts

alt=piecšķautņu pārkakts|thumb|Kakta ilustrācija, kurā savienojas piecas šķautnes
**Daudzplakņu kakts** ir telpas daļa, ko norobežo koniskai virsmai līdzīga virsma, kuras vadule ir vienkāršs izliekts daudzstūris. Ģeometrijā kakti ir šķautņu savienošanās vietu raksturojošie kritēriji. Par vienkāršu kaktu sauc triju šķautņu veidotu daudzskaldņa virsotni, kur tikai caur divām no šķautnēm pastāv iespēja veidot daudzskaldņa atsevišķu skaldni. Savukārt par pārkaktiem var tikt dēvēti kakti, kur daudzskaldņa veidotajā virsotnē var satikties vairāk kā trīs šķautnes, tāpēc jebkuru pārkaktu var attiecīgi izteikt kā vienkāršu kaktu summu. Bez vienkāršiem kaktiem un pārkaktiem ir iespēja sastapt tādus terminus kā kūļkakts un nenoteikts kakts, kur kūļkakts apzīmē konusa virsotnes pārtapšanu konusa sāna virsmā un nenoteikts kakts apzīmē virsmu savienošanās virsotni, kura nav izsakāma ar šķautņu savienošanās vietu vai kūļkakta savienošanos telpas punktā.

Kaktus var izteikt ar esošā kakta projekcijas laukumu pretskatā un kakta attālumu no projekcijas.

Virsotne no kakta atšķiras ar to, ka virsotne apzīmē skaldņu savienošanās vietu, savukārt kakts ir šķautņu un skaldņu attiecību raksturojošs lielums, kuru projekcijām var piemērot leņķiem raksturīgos lielumus.

## Skatīt arī
* Telpas leņķis
* Divplakņu kakts
* Trīsplakņu kakts

## Atsauces
Ērvela

**Ērvela** (; ) ir 63 kilometrus gara Mērzi labā krasta pieteka Anglijas ziemeļos, pie Mančestras.

Sākas pie Klividžeras Lankašīrā. Pamatā tek dienvidu virzienā. Upe vēsturiski bijusi ievērojama transporta maģstrāle. Lejtecē tā būtiski pārveidota, izbūvējot Mančestras jūras kanālu. Upes krastos atrodas Solforda un Mančestra.

## Ārējās saites
Termopasta

**Termopasta** ir siltumu vadošs (visbiežāk elektrību nevadošs) materiāls, kuru izmanto kā savienotāju starp dzesētāju un karstuma avotu (piemēram, augstas jaudas pusvadītājiem). Termopastas galvenā funkcija ir samazināt gaisa spraugas starp dzesētāju un karstuma avotu, tādējādi uzlabojot siltumatdevi. Atšķirībā no termolīmes, termopasta nesavieno dzesētāju ar karstuma avotu. Lai tos savienotu, izmanto mehāniskus fiksēšanas mehānismus (skrūves, skavas u.c.), tādējādi palielinot spiedienu, kā rezultātā termopasta noklāj visu karstuma avotu. 

## Sastāvs

Termopasta sastāv no polimerizējamas šķidruma matricas un elektrību izolējoša, bet siltumu vadoša pildījuma. Bieži izmantoti matricas materiāli ir epoksīdi, silikoni, uretāni un akrilāti, uz solventa bāzes ražotie materiāli, kausējamie materiāli un spiedienjutīgas līmlentas. Alumīnija oksīds, bora nitrīds, cinka oksīds un aizvien biežāk alumīnija nitrīds tiek izmantoti kā pildījums. Pildvielas sastāda 70 - 80% no termopastas kopējās masas. 

Sudraba termisko savienojumu vadītspēja var būt no 3 līdz 8 W /(m · K) vai augstāka, un tie sastāv no mikronizētām sudraba daļiņām, kas iejauktas silikona / keramikas vidē. Uz metāla bāzes izgatavota termopasta var būt elektrību vadoša, ja tā nokļūst uz elektroniskajām mikroshēmām, pastāv risks tās sabojāt. 

Visefektīvākās (un visdārgākās) pastas gandrīz pilnībā sastāv no šķidra metāla, to siltuma vadītspēja pārsniedz 13 W / (m · K). Šādas pastas ir visgrūtāk vienmērīgi izklāt. Šādas pastas satur galliju un, sakarā ar to, ka gallijs var saēst alumīniju, šādas pastas neizmanto alumīnija dzesētājiem. 

## Izmantošana

Termopastu izmanto, lai uzlabotu siltuma atdevi starp dažādām komponentēm. Izplatīts pielietojums ir pusvadītāju ierīču, tai skaitā strāvas tranzistoru, procesoru, videokaršu un LED elektriskās pretestības radītā siltuma novadīšanai. Šo ierīču atdzesēšana ir būtiska, jo liekais karstums ātri pasliktina to veiktspēju un pusvadītāju pārāk augstas temperatūras dēļ var rasties kļūmes vai ierīce var pārstāt darboties. 

## Pildvielu īpašības (300 K)
Vilčeka Zeme

**Vilčeka Zeme** () ir Krievijas Federācijai piederoša neapdzīvota sala Franča Jozefa Zemē Ziemeļu Ledus okeānā, otra lielākā arhipelāga sala. Ietilpst Arhangeļskas apgabala administratīvajā teritorijā «Franča Jozefa Zemes un Viktorijas salas salu teritorija», bet vietējās pašvaldības nozīmē pieder Primorskas rajonam. Nosaukta par godu Austroungārijas polārās ekspedīcijas galvenajam sponsoram grāfam Johanam Nepomukam Vilčekam.

## Ģeogrāfija
Sala izvietojusies arhipelāga dienvidaustrumos, austrumu salu grupā. Dienvidos to apskalo Barenca jūra. Austrijas šaurums rietumos to atdala no centrālās grupas salām, Valderbilta šaurums ziemeļos — no Laronsjēra salas, bet Morgana šaurums ziemeļaustrumos — no Greiema Bella Zemes. Salas lielāko daļu klāj ledāji, augstākais punkts ir Villerhorsta kalnos () vjl salas dienviddaļā. Krasta līnija maz izrobota, no ledājiem jūrā noplūst vairāki glečeri.

Sala atrodas arktiskā tuksneša joslā. Augu valsts pārstāvēta galvenokārt ar sūnām un ķērpjiem. Sastopami leduslāči, putnu tirgi.

## Vēsture
Salu 1873. gadā atklāja Austroungārijas polārā ekspedīcija Jūliusa fon Pajera un Karla Veiprehta vadībā un nosauca to par godu ekspedīcijas galvenajam sponsoram grāfam Johanam Nepomukam Vilčekam. Ekspedīcija apsekoja un aprakstīja salas dienvidu un rietumu piekrasti. Ziemeļu un austrumu piekrasti apsekoja Valtera Vellmana ekspedīcija 1898.—1899. gadā. Hellera ragā salas ziemeļrietumos tika ierīkota noliktava, kuru ziemā uzraudzīja divi norvēģi — Bentsens un Bjērvigs. Bentsens ziemošanas laikā mira un Bjērvigs, lai viņa biedra līķi nesaplosītu lāči, turēja to būdā savā tuvumā.

## Atsauces
Izraēlas olimpisko medaļnieku uzskaitījums

Šajā uzskaitījumā apkopoti **[[Izraēla]]s sportisti, kas olimpiskajās spēlēs ir izcīnījuši medaļas**.

Gals Fridmans ir vienīgais Izraēlas sportists, kurš ir izcīnījis divas olimpiskās medaļas. Kopā 8 Izraēlas sportisti ir izcīnījuši olimpiskās medaļas.

## Sportistu uzskaitījums
*Iekļauti tie sportisti, kas [[Olimpiskās spēles|Olimpiskajās spēlēs]] piedalījušies un izcīnījuši medaļas, pārstāvot Izraēlu. Sportisti sakārtoti alfabētiskā secībā pēc uzvārda.*

[200px|thumb|[Gals Fridmans ir vienīgais Izraēlas sportists, kurš olimpiskajās spēlēs ir izcīnījis 2 olimpiskās medaļas.]]

## Olimpiskie medaļnieki (citu valstu sastāvā)
*Šajā sadaļā iekļauti tie Izraēlas/izraēļu (ebreju) izcelsmes sportisti, kas Olimpiskajās spēlēs ir ieguvuši olimpiskās medaļas, pārstāvot kādu citu valsti. Sportisti sakārtoti alfabētiskā secībā pēc uzvārda.*

## Skatīt arī
* Izraēla olimpiskajās spēlēs
* Izraēlas karognesēji olimpiskajās spēlēs

## Ārējās saites
* 
* 
*
ASV Samoa futbola izlase

**ASV Samoa futbola izlase** ir nacionālā futbola komanda, kas pārstāv ASV Samoa starptautiskās futbola sacensībās. ASV Samoa futbola izlasi pārvalda ASV Samoa futbola federācija. Tiek uzskatīta par vienu no vājākajām futbola izlasēm pasaulē. Izlasei pieder rekords par lielāko zaudējumu starptautiskajos mačos, kad  ar 31—0 zaudēja Austrālijai.

## Pasaules čempionātos

* 2002 — *Nekvalificējās*
* 2006 — *Nekvalificējās*
* 2010 — *Nekvalificējās*
* 2014 — *Nekvalificējās*
* 2018 — *Nekvalificējās*
* 2022 — *Izstājās*
* 2026 — Nekvalificējās

## Okeānijas Nāciju kausos

* 1998 — 2016 — *Nekvalificējās*
* 2020 — *[[COVID-19 pandēmija]]s dēļ atcelts*

## Ārējās saites
Angiljas futbola izlase

**Angiljas futbola izlase** ir nacionālā futbola komanda, kas pārstāv Angilju starptautiskajās sacensībās. Angiljas futbola izlasi pārstāv Angiljas futbola asociācija. Komanda pārstāv CONCACAF.

## Pasaules čempionātos

* 2002 - *Nekvalificējās*
* 2006 - *Nekvalificējās*
* 2010 - *Nekvalificējās*
* 2014 - *Nekvalificējās*
* 2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF Zelta kausā

* No 1991. gada līdz 2002. gadam - *Nekvalificējās*
* 2003 - *Nepiedalījās*
* 2005 - *Izstājās*
* No 2007. gada līdz 2023. gadam - *Nekvalificējās*

## Ārējās saites

*https://www.youtube.com/watch?v=Ge2CTl8OpTQ|El Salvador [12] vs Anguilla [0] : 2.6.2008 : WCQ2010

## Atsauces
Minecraft: Story Mode

***Minecraft: Story Mode*** ir epizodiskā datorspēle, kuru izstrādāja *[[Telltale Games]]* kopā ar *[[Mojang Studios|Mojang]]*. Spēles darbība notiek *[[Minecraft]]* pasaulē, tomēr tai ir pašai savs oriģinālais sižets. Spēles 1. sezona sastāv no piecām epizodēm, pirmā no tām iznāca 2015. gada 13. oktobrī, bet piektā — 2016. gada 29. martā. Tajā pašā gadā iznāca arī 6., 7. un 8. *[[DLC]]* epizode. 2017. gada 11. jūlijā iznāca spēles otrā sezona ar nosaukumu *Minecraft: Story Mode — Season Two*. 

2018. gada 21. septembrī kompānija *[[Telltale Games]]* paziņoja par maksātnespēju un atlaida 225 cilvēkus, kas bija 90% no darbinieku kopskaita. Studijā palika tikai 25 darbinieki, kuri pabeidza pirmās sezonas vienkāršoto versiju; to izdeva *[[Netflix]]* servisā 2018. gada 25. novembrī un 5. decembrī.

Pēc *Telltale Games* bankrota spēli izņēma no digitālajiem veikaliem. Gaidāmās 3. sezonas vietā *Mojang* kopā ar *Double Eleven* izdeva spēli * [[Minecraft Dungeons]]*.

## Spēles process
*Minecraft: Story Mode* ir epizodiskā interaktīvā videospēle ''point-and-click'' piedzīvojumu žanrā. Tā ir līdzīga citām *Telltale Games* spēlēm, tādām kā *[[The Walking Dead (spēle)|The Walking Dead]]*, *[[The Wolf Among Us]]*, *[[Tales from the Borderlands]]* un *[[Game of Thrones (2014. gada spēle)|Game of Thrones]]*. Spēlētājs var savākt priekšmetus, risināt mīklas un runāt ar nespēlētāja tēliem, lai uzzinātu par sižetu un noteiktu, ko darīt tālāk. Lēmumi, kurus pieņem spēlētājs, rada ietekmi uz sižetu gan pašreizējā epizodē, gan turpmākajās epizodēs. 

Atšķirībā no iepriekšējām *Telltale* spēlēm, kuras pārsvarā paredzētas pieaugušo auditorijai, šī tiek pozicionēta kā ģimenei draudzīga spēle, tādējādi pieņemtie lēmumi ir izšķiroši un emocionāli, bet neskar pieaugušo tēmas. Spēlē arī ir iekļautas *[[Minecraft]]* galvenie elimenti — amatniecība un celtniecība, kaujas un citas darbības, kurus jāpaveic gan īsā laikā, gan arkādes spēlēm līdzīgā veidā.

## Epizožu saraksts

### 1. sezona (2015—2016)
1. sezonā kopumā ir 8 epizodes.

### 2. sezona (2017)

## Atsauces
Mecenāts

**Mecenāts** ir persona, kas brīvprātīgi nodarbojas ar zinātnes un mākslas materiālo atbalstu. Termins "mecenāts" cēlies no ievērojamā romieša, imperatora Augusta laika mākslas un mākslinieku atbalstītāja Gaja Cilnija Mecenāta vārda.

## Atsauces

## Ārējās saites
Draudzīgā aicinājuma fonds

**Draudzīgā aicinājuma fonds** (DA fonds) ir sabiedriska organizācija, kuras mērķi ir veicināt Latvijas skolu konkurētspēju un atpazīstamību, palīdzēt vecākiem izvērtēt un izvēlēties skolu bērniem, palīdzēt izglītības sistēmas kvalitātes novērtējuma pilnveidošanai un veicināt sabiedrībā diskusiju par izglītības sistēmas attīstību un mērķiem.

Katru gadu Draudzīgā aicinājuma fonds vērtē skolēnu centralizēto eksāmenu rezultātus un apbalvo Latvijas labākās skolas četrās grupās: ģimnāziju grupā, pilsētu vidusskolu grupā, lauku vidusskolu grupā, specializēto skolu grupā (tehnikumi, arodvidusskolas un mūzikas skolas), kā arī kategorijā "Izaugsme".

## Vēsture
1935. gada 28. janvārī Latvijas Ministru prezidents Kārlis Ulmanis iedibināja akciju “Draudzīgais aicinājums”, aicinot iedzīvotājus dāvināt savām bijušajām skolām grāmatas un mākslas darbus ar mērķi “celt kultūru”. Viņš Bērzmuižas skolas bibliotēkai nosūtīja  Ausekļa Kopotos rakstus, Annas Brigaderes “Dievs, daba, darbs”, Aleksandra Grīna “Dvēseļu putenis”, Jāņa Jaunsudrabiņa “Balto grāmatu” un vēl krietnu skaitu latviešu autoru grāmatu, tāpat arī ievērojamu personību biogrāfijas, grāmatas par vēsturi un ģeogrāfiju.
Līdz 1939. gadam “Draudzīgā aicinājuma” ietvaros skolām saziedoja ap miljonu latu naudā, 1,5 miljonus grāmatu, 1600 gleznu, 90 skulptūras, 118 radioaparātus, 28 mikroskopus, 8 klavieres un vēl ievērojamu skaitu citu noderīgu lietu.

1994. gadā pēc Draudzīgā aicinājuma Cēsu Valsts ģimnāzijas direktora Jāņa Endeles iniciatīvas nodibināja “Draudzīgā aicinājuma fondu”, kura dibināšanā piedalījās Valsts prezidents Guntis Ulmanis un izglītības ministrs Jānis Vaivads. 1999. gadā fonds iedibināja “Draudzīgā aicinājuma medaļu”, kuru saņem absolventi, skolēni un mācību spēki par īpašiem nopelniem un sasniegumiem mācību darbā. 2000. gadā fonds iedibināja “Draudzīgā aicinājuma balva”, ko pasniedz skolām par sasniegumiem valsts olimpiādēs un konkursos. 2005. gadā iedibināja balvu “Cēsu skolotājs”, ko piešķir bijušā Cēsu rajona skolotājiem par sasniegumiem visu līmeņu olimpiādēs un konkursos.

2011. gadā fonds sāka veidot Latvijas skolu reitingu, kā mērķis ir izvērtēt skolas valstī pēc centralizēto eksāmenu rezultātiem atsevišķos mācību priekšmetos un kopvērtējumā.

## Skolu reitings
Skolu reitinga periods ir mācību gads. Par datu bāzi izmanto Latvijas Republikas Izglītības un zinātnes ministrijas Valsts izglītības satura centra organizēto skolēnu centralizēto eksāmenu rezultātus.

Pēc skolēnu gūtajiem rezultātiem centralizētajos eksāmenos vērtē piecus mācību priekšmetus - latviešu valodu, matemātiku, angļu valodu, dabas zinības (bioloģija, fizika, ķīmija) un vēsturi.

## Skatīt arī
* Latvijas skolu reitings

## Atsauces

## Ārējās saites
* Oficiālā mājaslapa
8. tramvaju maršruts (Ščecina)

thumb|250x250px|8. maršruta tramvajs Uzvaras laukumā 1970. gada
thumb|250x250px|8. maršruta tramvajs Koscjuška laukumā
thumb|250x250px|8. maršruta tramvajs Boļeslava Greizmutia ielā
**8. tramvaju maršruts** ir Ščecinas sabiedriskā transporta tramvaju maršruts, kas kursē no Gumieņce () līdz Turkusova ielai (). Šis maršruts izveidots 1912. gadā.

8. tramvaju maršruta kopējais garums ir 26,04 km. Virziena Gumieņce — Turkusova kopējais garums ir 13,18 km, bet virziena Turkusova — Gumieņce kopējais garums ir 12,86 km.

8. tramvaju maršrutu apkalpo "Tramwaje Szczecińskie" Pogodno tramvaju depo.

## Maršruts
Virzienā **Gumieņce — Turkusova** tramvaji brauc pa šādām ielām:

Ziedu iela, Leopolda Okulicka iela, Ku Sloņcu iela, Vladislava Sikorska iela, Tadeuša Koscjuška laukums, Boļeslava Greizmutia iela, Stefana Višinska iela, Enerģētikas iela, Gdaņskas iela, Angāru iela, Zemnieku bataljonu iela un Tirkīza iela.

Virzienā **Turkusova — Gumieņce** tramvaji brauc pa šādām ielām:
Tirkīza iela, Zemnieku bataljonu iela, Angāru iela, Gdaņskas iela, Enerģētikas iela, Stefana Višinska iela, Boļeslava Greizmutia iela, Tadeuša Koscjuška laukums, Vladislava Sikorska iela, Ku Sloņcu iela un Ziedu iela.

## Pieturvietas
8. tramvaju maršrutā pavisam kopā ir 38 pieturas. Virzienā **Gumieņce — Turkusova** ir 19 pieturas, bet virzienā **Turkusova — Gumieņce** ir 19 pieturas.

## Skatīt arī

* Ščecina
* Autobusu satiksme Ščecinā
* Tramvaju satiksme Ščecinā
* Sabiedriskais transports Ščecinā
* Ščecinas lielpilsētas dzelzceļš

## Piezīmes un atsauces

### Atsauces

## Ārējās saites

* zditm.szczecin.pl
*
Antigvas un Barbudas futbola izlase

**Antigvas un Barbudas futbola izlase** ir nacionālā futbola komanda, kas pārstāv Antigvu un Barbudu starptautiskajās futbola sacensībās. Antigvas un Barbudas futbola izlasi pārvalda Antigvas un Barbudas Futbola asociācija. Komanda pārstāv CONCACAF.

## Pasaules čempionātos

* 1974 - *Nekvalificējās*
* 1978-1982 - *Nepiedalījās*
* 1986-2022 - *Nekvalificējās*
* 2026 — *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF Zelta kausā

* 1991-2019 - *Nekvalificējās*

## Ārējās saites

*https://www.fifa.com/about-fifa/associations/ATG
## Atsauces
Izraēlas karognesēji olimpiskajās spēlēs

Šajā uzskaitījumā apkopoti **[[Izraēla]]s pārstāvji un sportisti, kas [[Olimpiskās spēles|olimpisko spēļu]] oficiālajās ceremonijās nesuši valsts karogu.**

Izraēla vasaras olimpiskajās spēlēs piedalās kopš 1952. gada un ziemas olimpiskajās spēlēs kopš 1994. gada.

## Vasaras olimpiskās spēles

## Ziemas olimpiskās spēles

## Skatīt arī
* Izraēla olimpiskajās spēlēs
* Izraēlas olimpisko medaļnieku uzskaitījums

## Atsauces

## Ārējās saites
* 
*
Arubas futbola izlase

**Arubas futbola izlase** ir nacionālā futbola komanda, kas pārstāv Arubu starptautiskajās futbola sacensībās. Arubas futbola izlase pārstāv Arubas Futbola asociācija. Komanda pārstāv CONCACAF.

## Pasaules čempionātos

* 1998-2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF Zelta kausā

* 1991 - *Nepiedalījās*
* 1993 - *Izstājās*
* 1993-2003 - *Nekvalificējās*
* 2005 - *Izstājās*
* 2007 - *Nepiedalījās*
* 2009 - *Nekvalificējās*
* 2011 - *Nepiedalījās*
* 2013-2019 - *Nekvalificējās*
* 2021 - *Nekvalificējās*
* 2023 - *Nekvalificējās*
## Ārējās saites
* https://www.national-football-teams.com/country/11/2022/Aruba.html
*Country profile – FIFA
*Country roster&nbsp;– National Football Teams
*Team 2008
*Netherlands Antilles vs Aruba, Digicel Caribbean Championships 2008, YouTube
*Grenada vs Aruba, Digicel Caribbean Championships 2008, YouTube
ASV Virdžīnu futbola izlase

**ASV Virdžīnu futbola izlase** ir nacionālā futbola komanda, kas starptautiskajos turnīros pārstāv ASV Virdžīnas. ASV Virdžīnu futbola izlasi pārvalda ASV Virdžīnu Futbola federācija. Komanda pārstāv Ziemeļamerikas, Centrālamerikas un Karību reģiona futbola asociāciju konfederāciju (CONCACAF).

## Pasaules čempionātos

* 2002—2022 — Nekvalificējās
* 2026 — *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF Zelta kausā

* 1991—1998 — Nepiedalījās
* 2000—2007 — Nekvalificējās
* 2009—2013 — Nepiedalījās
* 2015—2021 — Nekvalificējās
* 2023 — Nekvalificējās
## Ārējās saites
*
Germain

***Germain*** ir franču uzvārds un personvārds, kas ir vārda *[[Germanus]]* franču versija. *Germain* var būt:

* Žermēna — uzvārds sieviešu dzimtē;
* Žermēns — uzvārds vīriešu dzimtē.
Amore & Vita

***Amore & Vita*** (UCI kods **AMO**) ir 1989. gadā dibināta kontinentālā riteņbraukšanas komanda. Šobrīd tā reģistrēta Ukrainā un piedalās UCI ''Continental Circuits'' sacensībās.

## Komandas vēsture
Komandas vēsture sniedzas līdz 1948. gadam, kad Lorenco Fanīni nodibināja amatieru komandu. Komandas vietnē apgalvots, ka šī ir "vecākā profesionālā riteņbraukšanas komanda pasaulē." 1984. gadā komanda kļuva par profesionālu komandu un mainīja nosaukumu uz *[[Fanini–Maggi Mobili|Fanini-Wührer]]*.

1989. gadā komandai bija audience Vatikānā pie pāvesta Jāņa Pāvila II un komandas vadītājs Ivano Fanīni sportistiem lika valkāt formas ar uzrakstu "Abortiem nē". Pēc tam komandu pārsauca par *Amore e Vita* (no itāļu valodas: Mīlestība un dzīvība vai Mīlestība dzīvībai).

2009. gadā komandu pārstāvēja Čeds Gerlahs, kurš pēc daudzsološas sportista karjeras sākuma vairākus gadus bija pavadījis kā bezpajumtnieks un no narkotikām atkarīgais.

2019.—2020. gadā komanda bija reģistrēta Latvijā, sastāvā iekļaujot arī sešus Latvijas sportistus.

## Dopinga pārkāpumi
1999. gada *[[Tour de Suisse]]* Fanīni atlaida Timotiju Džonsu un Masimo Džimondi pēc tam, kad tie neizgāja hematokrita pārbaudes.

2004. gadā Fanīni piedāvāja līgumu Deividam Millaram un Hesusam Mansano pēc tam, kad viņi atzinās dopinga lietošanā.

2011. gadā, kad *[[Vacansoleil]]* komanda atlaida Rikardo Riko par dopinga pārkāpumiem, Fanīni piedāvāja viņam vietu savā komandā, ja viņš nožēlotu savus nodarījumus. Nosacījumi iekļāva arī auskaru, pīrsingu un zobā inkrustētā dimanta izņemšanu. Sadarbība beigās netika noslēgta un Riko pievienojās *[[Meridiana–Kamen]]* komandai.

## Atsauces

## Ārējās saites

*
51. autobusu maršruts (Ščecina)

thumb|250x250px|51. maršruta autobuss Medu ielā
**51. autobusu maršruts** ir Ščecinas sabiedriskā transporta autobusu maršruts, kas kursē no Hugona Kollontaja ielas () līdz Glemboke (). Šis maršruts izveidots 1955. gadā.

Darbdienās pa 51. autobusu maršrutu kursē 5 autobusi, bet brīvdienās — 5 autobusi. 51. autobusu maršrutu apkalpo "SPA Klonowica" autobusu depo.

## Maršruts
Virzienā **Kollontaja — Glemboke** autobusi brauc pa šādām ielām:

Hugona Kollontaja iela, Ādama Asnika iela, Elīzas Ožeškovas iela, Zigmunda Krasiņska iela, Hožovas iela un Medu iela.

Virzienā **Glemboke — Kollontaja** autobusi brauc pa šādām ielām:
Medu iela, Hožovas iela, Zigmunda Krasiņska iela, Elīzas Ožeškovas iela, Boguhvala iela, Ādama Asnika iela un Hugona Kollontaja iela.

## Pieturvietas
8. tramvaju maršrutā pavisam kopā ir 27 pieturas. Virzienā **Kollontaja — Glemboke** ir 14 pieturas, bet virzienā **Glemboke — Kollontaja** ir 13 pieturas.

## Skatīt arī

* Ščecina
* Autobusu satiksme Ščecinā
* Tramvaju satiksme Ščecinā
* Sabiedriskais transports Ščecinā
* Ščecinas lielpilsētas dzelzceļš

## Piezīmes un atsauces

### Atsauces

## Ārējās saites

* zditm.szczecin.pl
Juris Švolkovskis

**Juris Švolkovskis** (dzimis ) ir latviešu vijolnieks un mūzikas pedagogs, Jāzepa Vītola Latvijas Mūzikas akadēmijas emeritētais profesors.
## Biogrāfija
Mācījies Rīgas Emīla Dārziņa Mūzikas skolā, pēc tam Latvijas Mūzikas akadēmijā pie Kārļa Briknera. 1958. gada studijas turpinājis Maskavas Konservatorijā pie ievērojamās krievu vijolnieces Gaļinas Barinovas. Pēc aspirantūras beigšanas atgriezies Rīgā un 1965. gadā sācis strādāt Jāzepa Vītola Latvijas Mūzikas akadēmijā.

Vairāk kā piecdesmit darba gados Jāzepa Vītola Latvijas Mūzikas akadēmijā Švolkovska vadībā bakalaura studijas absolvējuši 93 vijolnieki, bet maģistratūru — 15 vijolnieki. Švolkovskis vadījis meistarklases Igaunijā, Lietuvā, Nīderlandē, Vācijā, Polijā, kā arī bijis starptautisku konkursu žūriju loceklis. Paralēli pedagoģiskajai darbībai Švolkovskis ilgus gadus muzicējis Latvijas Valsts filharmonijas trio sastāvā (1965—1988) kopā ar Valdi Janci un Māri Villerušu, kā arī Jāzepa Vītola Latvijas Mūzikas akadēmijas stīgu kvartetā (1978—1992).

## Profesora Jura Švolkovska audzēkņi
### Vijoles klases absolventi

### Vijoles klases maģistratūru beigušie

### Kādu laiku vijoles klasē mācījušies

## Atsauces
Barbadosas futbola izlase

**Barbadosas futbola izlase** ir nacionālā futbola komanda, kas pārstāv Barbadosu starptautiskajos turnīros. Barbadosas futbola izlasi pārvalda Barbadosas Futbola asociācija. Komanda pārstāv CONCACAF.

## Pasaules čempionātos

* 1978 - *Nekvalificējās*
* 1982 - *Nepiedalījās*
* 1986 - *Izstājās*
* 1990 - *Nepiedalījās*
* 1994-2014 - *Nekvalificējās*
* 2018 - *Diskvalificēta*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF Zelta kausā

* 1991 - *Nepiedalījās*
* 1993-2019 - *Nekvalificējās*
* 2023 – *Nekvalificējās*
## Ārējās saites

*
*Barbadosa FIFA profils
2020. gada Flandrijas tūre

**2020. gada Flandrijas tūre** bija šosejas riteņbraukšanas viendienas sacensības, kas notika 18. oktobrī. Tā bija 104. reize, kad notikušas Flandrijas tūres sacensības un tās bija 20. sacensības 2020. gada UCI Pasaules tūres kalendārā. Sacensības sākās Antverpenē un finišēja Audenārdē, Beļģijā, to distance bija 241&nbsp;km.

Sacensības sākotnēji bija plānotas 5. aprīlī kā 14. sacensības 2020. gada UCI Pasaules tūres kalendārā, bet COVID-19 pandēmijas dēļ tās pārcēla. 17. martā tika paziņots, ka tās nenotiks plānotajā datumā; 5. maijā tās tika pārplānotas uz 18. oktobri. Sacensību distance tika nedaudz saīsināta dēļ sezonas beigām un intensīvā oktobra sacensību kalendāra.

Sacensībās uzvarēja Matjē van der Pūls (**'), kurš finiša sprintā pārspēja [[Vauts van Ārts|Vautu van Ārtu]] (**'). Trešo vietu lielākas grupas sprintā izcīnīja Aleksanders Kristofs (**).

## Komandas

## Rezultāti

## Atsauces

## Ārējās saites

* 
*
Belizas futbola izlase

**Belizas futbola izlase** ir nacionālā futbola komanda, kas pārstāv Belizu starptautiskajās futbola sacensībās. Belizas futbola izlasi pārvalda Belizas Futbola federācija. Komanda pārstāv CONCACAF. Belizas futbola izlases labākais sasniegums ir iekļūšana CONCACAF Zelta kausa finālturnīrā 2013. gadā.

## FIFA Pasaules kausā

* 1998-2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CONCACAF zona|Nekvalificējās]]*

## CONCACAF Zelta kausā

* 1996-2002 - *Nekvalificējās*
* 2003 - *Nepiedalījās*
* 2005-2011 - *Nekvalificējās*
* 2013 - *Grupu turnīrs*
* 2015-2019 - *Nekvalificējās*
* 2023 - *Nekvalificējās*
## Atsauces

## Ārējās saites

*Home Page - Football Federation of Belize
* Belize at FIFA.com (archived 4 June 2007)
*
Kopienas skapis

**Kopienas skapis** ir ledusskapis, kas atrodas publiskā vietā. Tas ļauj sabiedrībai dalīties ar ēdienu, ko ikviens var ielikt ledusskapī vai no tā izņemt. Kopienas skapju galvenais mērķis ir samazināt pārtikas izšķiešanu. Tie arī ļauj cilvēkiem grūtībās viegli piekļūt svaigam, barojošam ēdienam.
[thumb| Kopienas skapis telpas nišā baznīcā Botlijā ([Apvienotā Karaliste|Lielbritānija) ar maizes kasti augšpusē un uz krēsla uzliktu zilu kasti nebojājošamies pārtikai ]]
Pirmos kopienas skapjus izveidoja Vācijā 2012. gadā un Spānijā.

Latvijā pirmo kopienas skapi atklāja 2019. gada 19. decembrī pēc Beatrises Amtingas iniciatīvas Kaņepes kultūras centrā.

## Atsauces
Parazitoloģija

[thumbnail|235px|Nematode ''[Onchocerca volvulus* parazitē uz knišļa *Simulium yahense* antenas]]
*'Parazitoloģija''' ir bioloģijas nozare, kas pētī parazītus un parazītismu starp organismiem. Parazitoloģija ir cieši saistīta ar ekoloģiju, kā arī ar zooloģiju, botāniku, molekulāro bioloģiju, imunoloģiju, bioķīmiju un citām bioloģijas nozarēm.

Parazitoloģija sīkāk dalās vispārīgajā parazitoloģijā, medicīniskajā parazitoloģijā (saistībā ar cilvēkiem un to parazītiem), veterinārajā parazitoloģijā un augu (agronomijas) parazitoloģijā.

## Ārējās saites

*
9. tramvaju maršruts (Ščecina)

thumb|250px|9. maršruta tramvajs Koscjuška laukumā 1970. gados
thumb|250px|9. maršruta tramvajs Polijas armijas avēnijā
thumb|250px|9. tramvaju maršruta līnija pie Polijas armijas avēnijas
**9. tramvaju maršruts** ir Ščecinas sabiedriskā transporta tramvaju maršruts, kas kursē no Glemboke () līdz Potulicka ielai. Šis maršruts izveidots 1953. gadā.

9. tramvaju maršruta kopējais garums ir 17,76 km. Virziena Glemboke — Potulicka kopējais garums ir 8,82 km, bet virziena Potulicka — Glemboke kopējais garums ir 8,94 km.

9. tramvaju maršrutu apkalpo "Tramwaje Szczecińskie" Pogodno tramvaju depo.

## Maršruts
Virzienā **Glemboke — Potulicka** iela tramvaji brauc pa šādām ielām:
Polijas armijas avēnija, Pjotra Vavžiņiaka iela, Varšavas varoņu avēnija, Koscjuška laukums, Boļeslava Greizmutia iela, Neatkarības avēnija, 3. maija avēnija, Gabriela Narutoviča iela un Potulicka iela.

Virzienā **Potulicka — Glemboke** iela tramvaji brauc pa šādām ielām:
Potulicka iela, Gabriela Narutoviča iela, 3. maija avēnija, Neatkarības avēnija, Boļeslava Greizmutia iela, Koscjuška laukums, Varšavas varoņu avēnija, Pjotra Vavžiņiaka iela un Polijas armijas avēnija.

## Pieturvietas
9. tramvaju maršrutā pavisam kopā ir 36 pieturas. Virzienā **Glemboke — Potulicka** ir 18 pieturas, bet virzienā **Potulicka — Glemboke** ir 18 pieturas.

## Skatīt arī

* Ščecina
* Autobusu satiksme Ščecinā
* Tramvaju satiksme Ščecinā
* Sabiedriskais transports Ščecinā
* Ščecinas lielpilsētas dzelzceļš

## Piezīmes un atsauces

### Atsauces

## Ārējās saites

* zditm.szczecin.pl
*
Veronika Tenča-Goldmane

**Veronika Tenča-Goldmane**, īst. v. Veronika Tenča-Straujā (dzimusi  Maltas pagastā, mirusi  Kuldīgas novadā) bija latgaliešu rakstniece. Publicējusies literārajā almanahā „Olūts”, žurnālā „Katoļu Dzeive”, kultūrvēsturiskajā un literārajā gadagrāmatā „Tāvu zemes kalendars". Zināmākais darbs "Pastareite" (1999).

## Dzīvesgājums
Dzimusi  Maltas pagasta Kazupes apgaitas mežsarga Jāzepa Tenča septiņu bērnu ģimenē. Mācījās Zosnas pamatskolā un Maltas vidusskolā.

Latvijas okupācijas laikā darbojās nacionālo partizānu grupā "Maltas lūši" kā sakarniece.
Pirms vidusskolas eksāmeniem 1948. gada 22. maijā V. Tenču arestēja, Rēzeknes cietumā viņa pavadīja 10 mēnešus, pēc tam tika izsūtīta uz Noriļskas soda nometni. Latvijā atgriezās 1957. gada 7. janvārī ar divus mēnešus vecu meitu Ināru.

Pēc Latvijas neatkarības atjaunošanas 1991. gadā dzīvoja meitas ģimenē Kuldīgas novada Snēpeles pagasta "Lakstīgalās". 
1999. gadā publicēja savas atmiņas "Autobiografisks stōsts" par padomju laika nometnēs un izsūtījumā pārdzīvoto.
Mirusi 2019. gada 11. janvārī un apbedīta Snēpeles Centra kapos.

## Daiļrade

Veronika Tenča-Straujā 1999. gadā literārajā almanahā "Olūts" publicēja savas atmiņas "Autobiografisks stōsts" par padomju laika nometnēs un izsūtījumā pārdzīvoto. Drīz vien sekoja poēma prozā "Pastareite" (1999), tā ir  autobiogrāfiskā grāmata, kas stāsta par mazas meitenes Agneses bērnību.

Literatūrzinātniece Ilona Salceviča viņu raksturoja kā talantīgu stāstītāju ar varbūt ne visai izkoptām, taču Dieva dotām literārām spējām: 

Grāmata „Vējos izkaisītie” ir latgalietes Veronikas Tenča-Goldmanes patiess, dokumentāli māksliniecisks stāsts par patriotismu, par Kazupes mežsarga dzimtas likteni no senākiem laikiem līdz atmodas sākumam. Kā arī par dzīvi Ulmaņlaikos, divās okupācijās un iesaistīšanos pretošanās kustībā, kļūstot par nacionālo partizānu „Maltas lūši” sakarnieci. Grāmata ir dziļas mīlestības apliecinājums Latgalei un Latvijai.

V. Tenča-Goldmane rakstījusi arī dzeju.

## Bibliogrāfija

Veronika Tenča-Goldmane. Pastareite. - Viļāni: "Katōļu Dzeives" biblioteka, 1999. - 174 lpp. OCLC

Veronika Tenča-Goldmane. "Vējos izkaisītie" : vēsturisks stāsts par Latgales novada ļaužu dzīvi 20. gadu simtā. - Rēzekne: Latgales Kultūras centra izdevniecība, 2018. - 255 lpp. OCLC

## Atsauces
Asa (Sunžas pieteka)

**Asa** (, , , ) ir 133 kilometrus gara Sunžas labā krasta pieteka Gruzijā un Krievijā (tās Ingušijas un Čečenijas republikās).

Izteka Gruzijas teritorijā, Lielās Kaukāza grēdas ziemeļu nogāzēs. Tek ziemeļu virzienā, sasniedzot līdzenumu, pagriežas uz austrumiem. Asa pirmos 20 kilometrus tek pa Gruzijas teritoriju, pēc tam 90 kilometrus pa Ingušiju, bet atlikušo - pa Čečeniju. Ietek Sunžā pie Zakanjurtas ciema.

## Ārējās saites
Jūliuss fon Pajers

**Jūliuss Johanness Ludoviks fon Pajers** (; dzimis , miris ) bija Austroungārijas armijas virsnieks, alpīnists, polārpētnieks, kartogrāfs un gleznotājs, Terezijas militārās akadēmijas profesors. Kopā ar Karlu Veiprehtu vadīja Austroungārijas polāro ekspedīciju (1872-1874), kas atklāja Franča Jozefa Zemi.

## Biogrāfija
Dzimis Šēnavā, Bohēmijā, atvaļināta ulānu virsnieka ģimenē. 14 gadu vecumā zaudējis tēvu. Mācījies kadetu skolā pie Krakovas, vēlāk — Terezijas militārajā akadēmijā Vīnerneištatē.

Kopš 1859. gada sācis dienēt kā apakšleitnants. Piedalījies vairākās militārās operācijās. Vairākkārt apbalvots un paaugstināts pakāpē. Kopš 1863. gada sācis strādāt par vēstures un ģeogrāfijas pasniedzēju militārajās mācību iestādēs.

No 1962. gada sācis organizēt izpētes ekspedīcijas Tiroles Alpos, veicis vairāk kā 60 pirmo uzkāpšanu virsotnēs.

1868. gadā uzaicināts piedalīties 2. Vācijas polārajā ekspedīcijā uz Austrumgrenlandi kā topogrāfs. 1871. gadā kopā ar Karlu Veiprehtu piedalījies austriešu ekspedīcijā uz Novaja Zemļu. No 1872. līdz 1874. gada kopā ar Veiprehtu vadīja Austroungārijas Arktikas ekspedīciju, kura atklāja Franča Jozefa Zemes arhipelāgu. Veiprehts bija ekspedīcijas komandieris jūrā, bet Pajers — krastā.

1874. gadā Pajers atvaļinājās no armijas nelabvēļu politisko manipulāciju dēļ — daudzi apšaubīja Pajera vadītās ekspedīcijas atklājumu patiesumu. Neskatoties uz to, 1876. gadā Pajers tika iecelts augstmaņu kārtā un viņam piešķirts bruņinieka tituls.

1877. gadā apprecējies, divi bērni. Vēlākos gados studējis glezniecību, strādājis par gleznotāju.

Pajera vārdā nosaukts Pajera sala Franča Jozefa Zemē, Pajera kalni Antarktīdā un Pajera Zeme Austrumgrenlandē.

## Atsauces

## Ārējās saites
Baltkrievijas Valsts universitāte

**Baltkrievijas Valsts universitāte** (, ) ir 1921. gadā dibināta valsts universitāte Baltkrievijas galvaspilsētā Minskā. Otra jaunākā universitāte valstī.

Universitātes sastāvā ietilpst 20 fakultātes, 4 zinātniski pētnieciskie institūti, 13 zinātnes centri, 41 zinātniski pētnieciskā laboratorija. Bijušo un esošo pasniedzēju un studentu vidū minami rakstnieks Aļess Adamovičs (*Алесь Адамовіч*), Nobela prēmijas literatūrā ieguvēja Svetlana Aļeksijeviča, politiķis Staņislavs Šuškevičs.

## Ārējās norādes

*
Greiema Bella sala

**Greiema Bella sala** () ir Krievijas Federācijai piederoša neapdzīvota sala Franča Jozefa Zemē Ziemeļu Ledus okeānā, trešā lielākā arhipelāga sala. Ietilpst Arhangeļskas apgabala administratīvajā teritorijā «Franča Jozefa Zemes un Viktorijas salas salu teritorija», bet vietējās pašvaldības nozīmē pieder Primorskas rajonam. Nosaukta par godu izgudrotājam un zinātniekam Aleksandram Greiemam Bellam.

## Ģeogrāfija
Sala izvietojusies arhipelāga austrumos, austrumu salu grupā. Dienvidos to apskalo Barenca jūra, austrumos — Karas jūra. Morgana šaurums dienvidaustrumos to atdala no Vilčeka Zemes. Divas trešdaļas salas teritorijas klāj ledāji, augstākais punkts ir Vetrenija kupols ( vjl) salas dienvidos. Krasta līnija maz izrobota, no ledājiem jūrā noplūst vairāki glečeri. Salas ziemeļaustrumu daļā ir liela no ledus brīva Holmistijas pussala, to rietumos apskalo Matuseviča līcis.

Sala atrodas arktiskā tuksneša joslā. Augu valsts pārstāvēta galvenokārt ar sūnām un ķērpjiem. Sastopami leduslāči.

## Vēsture
Greiema Bella sala ir visnesenāk atklātā un izpētītā no lielajām Franča Jozefa Zemes salām. Agrīnajās kartēs (Pajera un Veiprehta, Lī Smita, Džeksona, Nansena) tā pat nav atzīmēta kā novērota. Salu 1899. gada pavasarī atklāja Valtera Vellmana ekspedīcijas vadītāja vietnieks Evelins Boldvins kamanu izpētes brauciena laikā. Lai arī Boldvins četrreiz šķērsoja salu dažādos maršrutos, Velmana ekspedīcijas kartē salas forma attēlota pārsteidzoši neprecīzi. Precīzāka salas izpēte un kartēšana notika tikai PSRS laikā.

Aukstā kara laikā salas ziemeļos pie Severnoje ezera atradās militārais lidlauks un pretgaisa aizsardzības karaspēka daļa; pamesti 1994. gadā. 2000. gados teritorija sakopta, šeit ierīkota nacionālā parka Russkaja Arktika lauka bāze.

## Atsauces

## Ārējās saites
Aleksandrs Nīlanders

**Aleksandrs Nīlanders** (, dzimis ) ir Kanādā dzimis Zviedrijas hokejists, spēlē uzbrucēja pozīcijā. Pašlaik (2023) Nīlanders spēlē NHL komandā Kolumbusas "Blue Jackets".

Viņa tēvs Mīkaels arī bija profesionāls hokejists, kas NHL aizvadījis 920 spēles. NHL hokejists ir arī Aleksandra brālis Viljams.

## Karjera
Pēc 2016. gada NHL drafta lielāko daļu nākamās sezonas aizvadījis spēlējot AHL vienības Ročesteras "Americans" sastāvā, kurā 65 spēlēs atzīmējies ar 10 vārtiem un 18 piespēlēm, kā arī aizvadījis četras spēles NHL komandas Bufalo "Sabres" sastāvā, nopelnot vienu rezultatīvu piespēli. Nākamās sezonas turpinājis spēlēt gan Ročesteras "Americans", gan Bufalo "Sabres" komandu sastāvos. 2019. gadā maiņas rezultātā nonāca Čikāgas "Blackhawks" īpašumā, Bufalo "Sabres" saņemot somu aizsargu Henri Jokiharju.

Spēlējis U16, U18, U20 jauniešu pasaules čempionātos, pārstāvot Zviedrijas jauniešu komandas. Zviedrijas izlases sastāvā spēlējis 2023. gada pasaules čempionātā.

## Ārējās saites
Īrs (filma)

**Īrs** (, ASV kinoteātros izrādīta ar nosaukumu ***I Heard You Paint Houses***) ir 2019. gada ASV kriminālfilma. Filmas režisors un producents ir Mārtins Skorsēze, scenārija autors Stīvens Zailans. Filmas sižets balstīts uz Čārlza Branta 2004. gada grāmatas *[[I Heard You Paint Houses]]* motīviem. Galvenās lomas atveido Roberts De Niro, Als Pačīno un Džo Peši, pārējās lomās filmējušies Rejs Romāno, Bobijs Kanevāls, Anna Pakvina, Stīvens Greiems, Stefānija Kurtcuba, Džesijs Plemonss un Hārvijs Keitels.

## Sižets
Filmas stāsts ir par Frenku Šīranu (De Niro), kravas automašīnas vadītāju, kurš kļūst par algotni, kas saistīts ar noziedznieku Raselu Bufalino (Peši) un viņa kriminālo ģimeni, un laiku, kad viņš strādāja pie Džimija Hofas (Pačīno).

## Filmas tapšana
, pēc vairāku gadu izstrādes, "Īrs" tika paziņots kā Skorsēzes nākamā filma pēc filmas "Klusēšana" (2016). De Niro, kurš darbojās arī kā producents un Pačīno tika apstiprināti tajā pašā mēnesī, tāpat kā Peši, kurš pēc neoficiālās aiziešanas pensijā atgriezās kino, kad viņam vairākas reizes tika lūgts uzņemties šo lomu. Filmēšana norisinājās no 2017. gada septembra līdz 2018. gada martam Ņujorkā, Mineolā un Vilistona parka daļās Longailendā. Ar ražošanas budžetu 159 miljonu ASV dolāru un 209 minūšu darbības laiku tā ir viena no dārgākajām un garākajām filmām Skorsēzes karjerā. Lielu daļu no ražošanas izmaksām veidoja vizuālie efekti, ar kuriem De Niro, Pačīno un Peši vairākās filmas vietās tika padarīti jaunāki.

Filmas "Īrs" pirmizrāde norisinājās  57. Ņujorkas kinofestivālā, bet no tā paša gada 1. novembra filmu demonstrēja atsevišķos ASV kinoteātros. No  filma ir pieejama straumēšanas servisā *[[Netflix]]*.

## Nominācijas balvām
"Īrs" saņēmis pozitīvas atsauksmes, gan par Skorsēzes režiju, gan par De Niro, Pačīno un Peši aktierspēli. Filma tika izvirzīta vairākām kino nozares balvām, tostarp 77. Zelta globusa balvai piecās kategorijās, savukārt 73. BAFTA kino balvai filma tika izvirzīta desmit kategorijās. 92. Kinoakadēmijas balvai filma tika nominēta desmit kategorijās, tostarp "Labākā filma", "Labākais režisors", "Labākais aktieris otrā plāna lomā" (Pačīno un Peši) un "Labākais adaptētais scenārijs".

## Atsauces

## Ārējās saites
Kirbijs Dehs

**Kirbijs Dehs** (Kirby Dach), dzimis ) ir Kanādas hokejists, spēlē uzbrucēja pozīcijā. Pašlaik (2019) Dehs pārstāv NHL komandu Čikāgas "Blackhawks".

## Spēlētāja karjera
2016. gadā Dehs uzsāka spēlēt Rietumu hokeja līgas komandas Saskatūnas "Blades" sastāvā. Tās rindās uzbrucējs aizvadīja trīs sezonas, 133 spēlēs guva 38 vārtus un atdeva 91 piespēli. 2019. gada 20. oktobrī Dehs debitēja Nacionālās hokeja līgas kluba Čikāgas "Blackhawks" sastāvā. Divas dienas vēlāk guva arī savus pirmos vārtus NHL.

## Ārējās saites
Latvijas Finieris

**AS "Latvijas Finieris"** ir Latvijas uzņēmums, vadošais finiera, saplākšņa un tā produktu ražotājs Baltijas valstīs. Citi nozīmīgākie koncerna darbības veidi ir plātņu materiālu tirdzniecība, mežsaimniecība un mežizstrāde, kā arī sintētisko sveķu un fenola-formaldehīda sveķu plēvju ražošana. Ar zīmolu "*Riga Wood"* tiek eksportēti saplākšņa produkti uz vairāk nekā 50 valstīm.

## Vēsture
thumb|272px|Latvijas Finiera saplākšņa rūpnīca Igaunijā
[thumb|272px|RSEZ SIA "[Verems" galvenā ēka]]
"Latvijas Finieris" pirmsākumi meklējami 1873. gadā dibinātajā rūpnīcā "Latvijas Bērzs", kur līdz ar hidrauliskās preses uzstādīšanu 1909. gadā pirmo reizi Latvijā sākta saplākšņa ražošana.

Rūpniecībai strauji attīstoties, vēlākos gados izveidotie uzņēmumi "Furniers" un "Lignums" kļuva par sava laika modernākajiem un daudzās pasaules valstīs atpazītiem bērza finiera un saplākšņa produktu ražotājiem.

Padomju okupācijas laikā visas trīs rūpnīcas 1975. gadā tika apvienotas, nodibinot valsts uzņēmumu "Latvijas finieru ražošanas apvienība". Tuvojoties PSRS sabrukumam, ražošanas apjomi strauji samazinājās, un jaunu attīstību saplākšņa rūpniecība Latvijā piedzīvoja tikai pēc 1992. gada, kad daudziem rūpnīcu darbiniekiem apvienojoties, tika nodibināta slēgta akciju sabiedrība "Latvijas Finieris".

2021. gada 9. novembrī uzņēmums ieviesa produkcijai jaunu eksporta zīmolu *Riga Wood*.
2024. gada 14. jūnijā "Latvijas Finieris" Kuldīgā atklāja jaunu finieru ražotni "Kuldīgas fabrika". Tajā uzstādīta pasaulē unikāla hibrīdlobmašīna, kas ļauj nolobīt finierklučus līdz pat 25 mm serdenim. Līdz ar to var apstrādāt tievāka diametra apaļkokus, tādējādi par izejmateriālu var izmantot arī bērza papīrmalku.

## Rūpnīcas

## Darbinieki un struktūra
Koncerns nodarbina vairāk nekā 2400 darbiniekus vairāk nekā 250 dažādās profesijās. Uzņēmuma struktūra ietver vairākas rūpnīcas, apstrādes un pārdošanas uzņēmumus, loģistikas un koksnes biznesus, veidojot pilnu ķēdi no meža līdz gatavajam produktam.

## Atsauces

## Ārējās saites
*
Čeremoša

**Čeremoša** () ir 80 kilometrus gara Prutas labā krasta pieteka Ukrainas rietumos, Karpatos. Populārs ūdenstūrisma maršruts.

Izveidojusies pie Usteriku ciema, satekot 87 kilometrus garajai Melnajai Čeremošai un 51 kilometrus garajai Baltajai Čeremošai. Tek ziemeļaustrumu virzienā. Upei kalnu upes raksturs, daudz krāču. Mūsdienās upe veido Čerņivcu apgabala un Ivanofrankivskas apgabala robežu, bet vēsturiski tā bija Galīcijas un Bukovinas, Polijas un Moldāvijas robeža. Starp pasaules kariem upe veidoja Polijas un Rumānijas robežu. Čeremošas krastos atrodas Vižnicja un Vaškivci.

## Ārējās saites
Tīkla pārvaldība

**Tīkla pārvaldība** ir datortīklu administrēšanas un pārvaldības process. Starptautiskās standartizācijas organizācija atvērto sistēmu sadarbības tīkliem (ISO) nosaka piecas tīkla pārvaldības kategorijas: bojājumapstrādes, uzskaites, drošības , konfigurācijas un veiktspējas pārvaldība. Programmatūru, kas tīkla administratoriem ļauj veikt savas funkcijas, sauc par tīkla pārvaldības programmatūru.

## Tehnoloģijas
Pieejamas vairākas metodes un līdzekļi ar kuriem veikt tīkla un tīkla iekārtu pārvaldību. Tīkla pārvaldība atļauj IT profesionāļiem veikt lielu tīkla uzraudzību un administrēšanu.
Salamina (Kipra)

**Salamina** () bija sengrieķu pilsētvalsts Kipras austrumu krastā Pedieosas upes grīvā 6 kilometrus uz ziemeļiem no mūsdienu Famagustas pilsētas.

Homērs raksta, ka Salaminu pēc Trojas kara esot dibinājis Teikrs no Salaminas salas. Pilsēta attīstījās savas lieliskās ostas dēļ. Tā kļuva par galveno ostu Kipras tirdzniecībai ar Feniķiju, Ēģipti un Kilikiju. 525. gadā p.m.ē. Salaminu iekaroja persieši. 306. gadā p.m.ē. pie Salaminas notika jūras kauja starp Demetriju I un Ptolemaju I Soteru. Demetrijs I uzvarēja un ieņēma Kipru. 115. - 117. gadā Salamina tika nopostīta Otrajā Jūdejas karā, bet vēlāk - vairākās zemestrīcēs. 4. gadsimtā imperators Konstantijs II pilsētu pilnībā pārbūvēja, nosaucot to savā vārdā par Konstantiju. Konstantija bija arhibīskapijas centrs. Ap 648. gadu pilsētu nopostīja arābi Muavijas I vadībā, tā tika pamesta, iedzīvotājiem pārceļoties uz Famagustu.

Arheoloģiskie izrakumi veikti 19. gadsimta beigās un no 1952. līdz 1974. gadam.

## Attēlu galerija

Northern Cyprus - panoramio (22).jpg|Salaminas teātris
Salamis Ruins 4.jpg|Salaminas drupas
(1878) MAP OF RUINS OF SALAMIS.jpg|Salaminas drupu karte
Archeological park Salamis 10.jpg
Kampanopetra Salamis.JPG


## Ārējās saites
Jānis Garančs

**Jānis Garančs** (dzimis 1973. gadā Bauskā) ir latviešu mākslinieks, kas strādā jauno mediju mākslas jomā. 

Dzimis mūziķu ģimenē: tēvs — kordiriģents Jānis Garančs , māte — vokālā pedagoģe un dziedātāja Anita Garanča, jaunākā māsa — pašlaik pasaulslavenā operdziedātāja Elīna Garanča.

Studējis Latvijas Mākslas akadēmijas Glezniecības nodaļā, Ķelnes mediju mākslas akadēmijā. Piedalījies vairākās starptautiski nozīmīgās izstādēs, tostarp festivālos *Ars Electronica* (balva 1998. gadā par projektu *Xchange* — kopā ar Rasu un Raitis Šmitim), ISEA, *Transmediale*, DEAF. Viņš ir arī elektroniskās mākslas un mediju centra E-LAB un jauno mediju kultūras centra *[[RIXC]]* līdzdibinātājs.

## Atsauces

## Ārējās saites
* Jāņa Garanča oficiālā mājaslapa /
* Jauno mediju centra RIXC mājaslapa /
Kārļa laukums

**Kārļa laukums** var būt:

*Kārļa laukums (*Karlsplatz*) Minhenē
*Kārļa laukums (*Karlovo náměstí*) Prāgā
*Kārļa laukums (*Karlsplatz*) Vīnē
Kārļa laukums (Vīne)

{
  "type": "ExternalData",
  "service": "geoshape",
  "ids": "Q700753"
}

**Kārļa laukums** () ir laukums Vīnē. Tas nosaukts 18. gadsimta Kārļa baznīcas vārdā, kas atrodas laukuma dienvidaustrumu malā. Laukums ir viens no svarīgākajiem Vīnes transporta mezgliem, šeit krustojas Vīnes metro pirmā, otrā un ceturtā metro līnija. Bez Kārļa baznīcas laukumā atrodas Vīnes muzejs (*Wien Museum*), Vīnes Mākslinieku nams (*Künstlerhaus Wien*), Musikverein koncertzāle, Secesijas ēka (*Wiener Secessionsgebäude*), viena no izstāžu zāles "Kunsthalle Wien" ēkām un Vīnes Tehniskās universitātes galvenā ēka. Laukums kā struktūra izveidots 20. gadsimta sākumā. Pirms Vīnes Tehniskās universitātes ēkas izbūves tur atradās bijusī slimnīcas kapsēta, kurā 1741. gadā tika apglabāts Antonio Vivaldi.

## Attēlu galerija

Karlskirche_Wien.jpg|Kārļa baznīca
Wien-Museum.jpg|Vīnes muzejs
WienKuenstlerhaus.jpg|Vīnes Mākslinieku nams
Musikverein Vienna June 2006 480.jpg|Musikverein koncertzāle
Wien_-_Secessionsgebäude.JPG|Secesijas ēka
2_JA_150601_87942.jpg|Izstāžu zāles "Kunsthalle Wien" ēka


## Ārējās saites
Osama

**Osama** () ir 314 kilometrus gara Donavas labā krasta pieteka Bulgārijā.

Izteka pie Levski smailes Stara Planina kalnos. Tek ziemeļu virzienā. Ietek Donavā pie Nikopoles. Osamas krastos atrodas Trojana, Loveča, Letnica, Levski un Nikopole.

## Ārējās saites
Pilsēttīkls

**Pilsēttīkls** (MAN) ir datoru tīkls, kas parasti aptver kādas pilsētas vai tās lielākās daļas teritoriju un apvieno tajā izvietotos lokālos tīklus. Šis ir ātrdarbīgs tīkls, kas var pārvadīt balsi, datus un attēlus ar ātrumu līdz 200 Mb/s vai ātrāk, veicot attālumus līdz 75 km. Pamatojoties uz tīkla arhitektūru, pārraides ātrums var būt lielāks īsākiem attālumiem. Pilsēttīkls, kas var ietvert vienu vai vairākus lokālos datoru tīklus (LAN), kā arī telekomunikāciju iekārtas, piemēram, mikroviļņu un satelītu releju stacijas, ir mazāks nekā teritoriālais datoru tīkls (WAN), bet parasti darbojas ar lielāku ātrumu. Pilsēttīklā uzbūves principus nosaka IEEE 802.6 standarts.

Pilsēttīklu attīstību parasti veic vietējās telefona kompānijas. Pilsēttīkli ir publiskie tīkli, tāpēc to pakalpojumi ir lētāki, nekā privāttīkla uzbūve pilsētas mērogā.

## Atsauces
Roberts Lūiss

**Roberts Alvins Lūiss** (angļu: *Robert Alvin Lewis*, 1917—1983) bija Amerikas Savienoto Valstu armijas gaisa spēku virsnieks, kas Otrā pasaules kara laikā dienēja Klusā okeāna karadarbības teātrī. Viņš kopā ar Polu Tibetsu bija B-29 *Superfortress* bumbvedēja *[[Enola Gay]]* pilots un komandieris, kas nometa Roberta Openheimera izgudroto atombumbu "Mazais zēns" virs Japānas pilsētas Hirosimas 1945. gada 6. augustā Hirosimas un Nagasaki bombardēšanas laikā, nogalinot  cilvēku, no kuriem liela daļa nomira no apdegumiem vai saindēšanās ar radiāciju.

## Literatūra
* 
* 
* 
* 
* 

## Ārējās saites
* Kiyoshi Tanimoto episode of ''This Is Your Life'' via YouTube
* Robert A. Lewis at fold3.com
Nagurska

**Nagurska** (, agrāk — *Нагурская*) ir PSRS, kopš 1991. gada Krievijas robežsardzes ciemats un militārā bāze "Arktiskais trejlapis" (). Izvietojusies Franča Jozefa Zemei piederošajā Aleksandras Zemē Ziemeļu Ledus okeānā. Izveidota 1947. gadā kā militārās aviācijas bāzes garnizons. Mūsdienās Krievijas FDD robežapsardzes dienesta bāze, kara bāze un vistālāk ziemeļos izvietotais Krievijas Federācijas lidlauks. Ciematā nav pastāvīgo iedzīvotāju.

## Vēsture
Otrā pasaules kara laikā (1943-1944) no ledus brīvajā salas ziemeļaustrumu daļā Severnajas līča ziemeļu piekrastē darbojās Vācijas Kara flotes meteoroloģiskā stacija Šacgrēbere. Sarkanā armija to atklāja tikai 1947. gadā, kad polārās aviācijas vadītājs lidotājs Iļja Mazuruks veica salas apsekošanu, lai izvēlētos vietu lidlauka un aviācijas bāzes ierīkošanai. Lidlauku ierīkoja 1947. gadā un Mazaruks to nosauca par godu poļu polārajam lidotājam Janam Nagurskim, kurš 1914. gadā ar hidroplānu *Farman* veica pirmos lidojumus no Novaja Zemļas Franča Jozefa Zemes virzienā, meklējot pazudušo Georgija Sedova ekspedīciju.

1952. gadā netālu no lidlauka ierīkoja Nagurskas polārstaciju. Sākotnēji tās personāls mitinājās Šacgrēberes telpās, līdz tika izbūvētas polārstacijas pastāvīgās ēkas.

1981. gadā līdzās polārstacijai un lidlaukam izveidoja robežapsardzes karaspēka priekšposteni, vēlāk arī pretgaisa aizsardzības karaspēka vienību. No 1974. līdz 1991. gadam 3,5 km uz dienvidiem no Nagurskas Severnijas līča krastā darbojās Akustikas institūta pētniecības stacija Omega. Mūsdienās tās telpās izvietota nacionālā parka *[[Russkaja Arktika]]* galvenā lauka atbalsta bāze.
PSRS sabrukuma laikā 1991. gadā lielāko daļa infrastruktūras, ieskaitot polārstaciju, pameta. Mūsdienās tās vietā darbojas automātiskā meteostacija.

2000. gados uzsāka Nagurskas modernizāciju, uzbūvējot jaunas robežsardzes garnizona ēkas un jaunu lidlauku ar betona segumu, bet tam līdzās karaspēka bāzi *Arktičeskij trilistnik*. 
thumb|800px|center|Pabeigtās ēkas 2017. gada 17. aprīlī


Arkticheskiy trilistnik (2016-04-18) 05.jpg|Militārās bāzes celtniecība (2016)
Arkticheskiy trilistnik (2016-04-18) 01.jpg|Militārās bāzes celtniecība (2016)
Arkticheskiy trilistnik (2016-04-18) 10.jpg|Lūgšanu namiņš
Arkticheskiy trilistnik (2017) 11.jpg|Pabeigtās ēkas 2017. gada 28. martā
Arkticheskiy trilistnik (2016-04-18) 04.jpg|Adminstrācijas ēkas iekšpuse
Arkticheskiy trilistnik (2017) 05.jpg|Pabeigtās ēkas iekšpuse (2017)
Arkticheskiy trilistnik (2017) 07.jpg|Katlu māja (2017)


## Skatīt arī
* Severnijkļevera, Krievijas militārā bāze Jaunsibīrijas salu arhipelāgam piederošajā Koteļnijas salā 
* Pitufikas Kosmosa spēku bāze, ASV militārā bāze Grenlandē
* Alerta, Kanādas militārā bāze Elsmīra salas ziemeļos

## Atsauces